સમય પાંખ લગાવીને ઊડતો રહ્યો. વર્ષો વીતતાં ગયા. દેવાંશી B.com થઈ ગઈ હતી. તેણે સુનયના આઈના ફોટાને હાર ચડાવી પ્રણામ કરીને L.L.B નું એડમિશન ફોર્મ ભરવાનું શરૂ કર્યું. તેણે તેના સુંદર મરોડદાર અક્ષરોમાં દેવાંશી યોગેન મહેતા લખ્યું ત્યારે યોગેનભાઈને હષાશ્રુ આવી ગયા. વર્ષોની તેની તપસ્યા સફળ થઈ હતી. દેવલી નામની ઢીંગલીના જીવનમાં તેમણે શિક્ષણરૂપી દીવો પ્રગટાવીને મજૂરી નામના કાટને દૂર કર્યો હતો. ત્યાં જ લાવણ્યનો ફોન આવ્યો, ‘મમ્મી…Many Congraulations આંતરરાષ્ટ્રીય સ્તરે તારા પેઈન્ટીંગને ઈનામ મળ્યું… મૉમ યુ આર ગ્રેટ’ તેની સાથે વાત કરતાં કરતાં નીલાબેનનાં ગળે લાગણીનો ડૂમો બાજી ગયો હતો. લાવણ્યે તેની મમ્મીનો મૂડ બદલવા મીઠી મશ્કરી કરી લીધી,